- 3. P ašvaldības tiesības un pienākumi
- 3.1. Pašvaldībai ir tiesības iepazīties ar visiem dokumentiem, kurus Pilnvarotā persona izstrādājusi un uzkrājusi Uzdevuma izpildes laikā.
- 3.2. Pašvaldībai ir tiesības saņemt no Pilnvarotās persona paskaidrojumus par Uzdevuma izpildes procesu un Līguma noteikumu ievērošanu.
- 3.3. Pašvaldībai ir pienākums sniegt Pilnvarotajai visu Līguma izpildei nepieciešamo informāciju, kas ir Pašvaldības rīcībā vai kuru tā var iegūt un apkopot.
- 3.4. Pašvaldība ir tiesīga ierosināt Pilnvarotai personai iekļaut kārtējā vai nākamā gada darbības plānā konkrētus pasākumus, un sniegt tai saistošus norādījumus par atklāto Līguma pārkāpumu vai prettiesiskas rīcības pārtraukšanu.
- 3.5. Pilnvarotās personas biedru fizisko personu datu apstrādi Pašvaldība veic, nodrošinot to aizsardzību, ciktāl to reģistrēšana, uzglabāšana un izmantošana atbilst Līguma priekšmetā ietvertā Uzdevuma mērķiem.
- 3.6. Ar Pilnvarotās personas rīcību Pašvaldībai nodarīto kaitējumu un zaudējumu atlīdzinājuma pieprasījumu tā norāda un pamato Pilnvarotajai personai iesniegtajā pretenzijā.
- 3.7. Līguma darbības laikā Pašvaldība nodrošina iespēju Pilnvarotai personai iespēju sniegt informāciju iedzīvotājiem saistībā ar Uzdevuma izpildi, izmantojot šim mērķim Pašvaldības pārvalžu telpas, publikācijas Ventspils novada domes informatīvajā bezmaksas izdevumā 'Ventspils novadnieks' un interneta mājas lapā Pušu pārstāvju iepriekš saskaņotajā apjomā.
- 3.8. Pašvaldība apņemas ar visām savām darbībām sekmēt Uzdevuma izpildi, kā arī, ciktāl tas atkarīgs no Pašvaldības, novērst Uzdevuma veikšanu kavējošus apstākļus.
- 4. Uzdevuma izpildes finansējums un izmantošana
- 4.1. Pilnvarotās personas finansējumu, kas izlietojams Uzdevuma izpildei, veido:
- 4.1.1. no licenču pārdošanas iegūtie ienākumi pēc naudas līdzekļu daļas pārskaitījuma valsts pamatbudžetā Ventspils novada domes saistošajos noteikumos noteiktajā apmērā;
- 4.1.2. Uzdevuma veikšanai izstrādāto un atbalstīto projektu īstenošanai piešķirtie līdzekļi;
- 4.1.3. Līgumā noteiktajā kārtībā piešķirtais Pašvaldības līdzfinansējums;
- 4.1.4. Pilnvarotās personas saņemtie ziedojumi un darbības rezultātā iegūtie līdzekļi, ciktāl tas nav pretrunā ar katrā konkrētajā gadījumā piemērojamiem Latvijas Republikas likumiem vai citiem ārējiem normatīviem aktiem.
- 4.2. Līguma 4.1.3.apakšpunktā minētā līdzfinansējuma piešķiršanai un naudas līdzekļu izlietojuma kontrolei Puses ievēro šādu kārtību:
- 4.2.1. Pilnvarotā persona iesniedz Pašvaldībai iesniegumu par līdzekļu piešķiršanu, kurā norāda finansējuma summu un nepieciešamības pamatojumu - pasākuma, kādam līdzfinansējumu paredzēts izlietot, aprakstu, sasniedzamos rezultātus, atsevišķo izdevumu izmaksas un mērķi, un kuram pievieno dokumentus apliecinošus paredzamos izdevumus un to aplēses (darījuma aktu projektus, preču tāmes, pakalpojuma aprēķinus, finanšu piedāvājumus, cenu aptaujas u.tml.). Gadījumā, ja iesniegtie dokumenti nesatur pietiekamas ziņas lēmuma pieņemšanai, Pašvaldība var pieprasīt Pilnvarotai personai papildus informāciju, kas tai iesniedzama noteiktajā termiņā;
- 4.2.2. Pašvaldības vārdā izskatīt Pilnvarotās personas iesniegumu atbilstoši savai kompetencei ir pilnvarota Ventspils novada domes Finanšu komiteja (turpmāk - Komiteja), kas var izlemt jautājumu par līdzfinansējuma piešķiršanu. Komitejas pieņemto lēmumu Pašvaldība nosūta Pilnvarotai personai;